पाएं अपने शहर की ताज़ा ख़बरें और फ्री ई-पेपरडाउनलोड करें
मधेपुरा में अपराधियों ने घेलाढ़ प्रखंड के पूर्व प्रमुख के बेटे का सिर कूचकर उसे मौत के घाट उतार दिया। घटना परमानंदपुर ओपी क्षेत्र के भतरंधा गांव की है। शनिवार रात 9 बजे भतरंधा गांव निवासी निवासी पूर्व प्रमुख सिकन्दर यादव के पुत्र अनुज कुमार (25) अपने दोस्त रामप्रवेश के घर निमंत्रण खाने जा बुलेट से जा रहा था। इसी दौरान रामप्रवेश के घर से 200 मीटर पहले अपराधियों ने उसकी हत्या कर दी। रात 10 बजे पुलिस की गश्ती दल को अनुज की लाश दिखी। उसके मुंह और नाक से खून बह रहा था। सिर बुरी तरह कूच दिया गया था। पुलिस ने स्थानीय लोगों की मदद घायल अनुज को सहरसा स्थित निजी अस्पताल में भर्ती करवाया, जहां डॉक्टरों ने उसे मृत घोषित कर दिया।
अनुज की मौत से इलाके हड़कंप मच गया। आसपास के लोगों की भीड़ वहां जुट गई। घटना से आक्रोशित लोगों ने मृतक के एक साथी की कार को आग के हवाले कर दिया। मामला तनावपूर्ण बना हुआ है। लोग पुलिस से हत्यारे की गिरफ्तारी की मांग करने लगे। रविवार सुबह लोग अनुज की लाश को लेकर सैकड़ों लोगों ने परमानंदपुर ओपी का घेराव किया। पुलिस ने लोगों को हत्यारे की गिरफ्तारी का आश्वासन दिया है। पुलिस के अनुसार किसी साजिश के तहत अनुज की हत्या की बात सामने आ रही है। उसके दोस्तों से पूछताछ की जा रही है। हत्यारे की तलाश में छापेमारी कर रही है।
स्थानीय लोगों अनुज के दोस्तों पर हत्या की आशंका जता रहे हैं। घटना के वक्त उसका एक दोस्त त्रिभुवन वहां मौजूद था। लोगों और पुलिस को देखते वह रोने लगा। लेकिन लोगों को उसी पर घटना को अंजाम देने का शक होने लगा। लोगों के आक्रोश को देखकर त्रिभुवन वहां से खिसक गया। इसके बाद आक्रोशितों ने त्रिभुवन की कार में आग लगा दी। फिलहाल मामला तनावपूर्ण बना हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn